paragraph_text: U području Rio de la Plate Španjolci su susreli oko tri tisuće pripadnika plemena (Querandí) koje je živjelo na tom području, i koji su u početku pomogli Španjolcima sa svojim zalihama hrane, a čije su gostoprimstvo Španjolci ubrzo iskoristili. To je uzrokovalo time što se lokalno stanovništvo počelo odseljavati, na što je Mendoza poslao vojsku sa svojim bratom na čelu. U sukobu koji je nastao poginuo je Mendozin brat, a lokalna plemena su sklopila savez protiv Španjolaca, te počela napadati koloniju. Španjolci su se borili i s gladi koja je zavladala kolonijom. Mendoza narušenog zdravlja (sifilis) odlučio je otploviti za Španjolsku tražiti pojačanja, te je postavio za svoga nasljednika Juan de Ayolasa koji je kasnije otplovio uzvodno rijekom Paranom, pobijedio i potpisao mir s plemenom Guaraní, te 1537. osnovao grad Asuncion (danas glavni grad Paragvaja). Mendoza je na putovanju za Španjolsku preminuo.